Udkast til AFGØRELSE TRUFFET AF DET BLANDEDE EØS-UDVALG om ændring af bilag XX (miljø) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Med henblik på at garantere retssikkerheden og homogenitet på det retlige område indarbejder Det Blandede EØS-udvalg al relevant fællesskabslovgivning i EØS-aftalen, så snart denne er vedtaget.

2. Det Blandede EØS-udvalg bør derfor vedtage vedlagte afgørelse om ændring af bilag XX til EØS-aftalen ved tilføjelse af nylig vedtaget fællesskabslovgivning på miljøområdet. Afgørelsen vedrører:

- 399 D 0412: Kommissionens beslutning 1999/412/EF af 3. juni 1999 om et spørgeskema til brug for medlemsstaterne ved rapportering i henhold til artikel 41, stk. 2, i Rådets forordning (EØF) nr. 259/93 (EFT L 156 af 23.6.1999, s. 37).

3. Forslaget omfatter en tilpasning for Liechtenstein, der giver landet ret til at benytte det schweiziske ledsagedokument for farligt affald, der er bortskaffet eller nyttiggjort i Schweiz. Dette begrundes med, at Det Blandede EØS-udvalg ved afgørelse nr. 34/2000 gav Liechtenstein ret til at anvende schweiziske forskrifter på området.

4. Artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen bestemmer, at Rådet fastlægger Fællesskabets holdning til afgørelser om udvidelse af Fællesskabets lovgivning med væsentlige ændringer.

5. Rådet anmodes om at godkende vedlagte udkast til afgørelse, som skal træffes af Det Blandede EØS-udvalg. Kommissionen håber at kunne fremføre Fællesskabets holdning i Det Blandede EØS-udvalg i marts 2002.

Udkast til AFGØRELSE TRUFFET AF DET BLANDEDE EØS-UDVALG om ændring af bilag XX (miljø) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XX til aftalen blev ændret ved afgørelse nr. ... truffet af Det Blandede EØS-udvalg den ... [1].

[1] EFT L ...

(2) Kommissionens beslutning 1999/412/EF af 3. juni 1999 om et spørgeskema til brug for medlemsstaterne ved rapportering i henhold til artikel 41, stk. 2, i Rådets forordning (EØF) nr. 259/93 [2] skal indarbejdes i aftalen -

[2] EFT L 156 af 23.6.1999, s. 37.

TRUFFET FØLGENDE AFGØRELSE:

Artikel 1

1. Følgende led indsættes i punkt 32c (Rådets forordning (EØF) nr. 259/93) i bilag XX til aftalen før teksten til tilpasningen:

'- 399 D 0412: Kommissionens beslutning 1999/412/EF af 3. juni 1999 om et spørgeskema til brug for medlemsstaterne ved rapportering i henhold til artikel 41, stk. 2, i Rådets forordning (EØF) nr. 259/93 (EFT L 156 af 23.6.1999, s. 37).'

2. Følgende indsættes efter teksten til tilpasningen i punkt 32c (Rådets forordning (EØF) nr. 259/93) i bilag XX til aftalen:

'I henhold til afgørelse nr. 34/2000 truffet af Det Blandede EØS-udvalg den 31. marts 2000 kan Liechtenstein for farligt affald, der er bortskaffet eller nyttiggjort i Schweiz, anvende schweiziske ledsagedokumenter i stedet for standardledsagedokumenter i henhold til Kommissionens beslutning 94/774/EF. Ved meddelelsen af oplysninger følges den schweiziske inddeling og nummerering i henhold til Kommissionens beslutning 1999/412/EF.'

Artikel 2

Teksterne til beslutning 1999/412/EF på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den , forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [3].

[3] [Ingen forfatningsmæssige krav angivet.] [Forfatningsmæssige krav angivet.]

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den .

På Det Blandede EØS-udvalgs vegne

Formand Sekretærer for Det Blandede EØS-udvalg